Diari Oficial de la Generalitat Valenciana


Sumari del DOGV 3477, del 20-04-1999 (1999/3428)

ORDRE de 7 d'abril de 1999, de la Conselleria de Medi Ambient, per la qual es fa pública la línia de subvenció i l'import global màxim que finança per a 1999 les primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3477

Data del DOGV
:   20-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3428


Data del document
:   07-04-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * Castelló de la Plana
    * incendi
    * lluita contra incendis
    * superfície de pastures
    * suport econòmic

ORDRE de 7 d'abril de 1999, de la Conselleria de Medi Ambient, per la qual es fa pública la línia de subvenció i l'import global màxim que finança per a 1999 les primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat. [1999/X3428]
  
L'Ordre de 21 de juny de 1996, de la Conselleria d'Agricultura i Medi Ambient, va establir un règim de primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge controlat.
  
L'article primer de l'esmentada ordre estableix que la dotació anual per a establir un règim de primes compensatòries dependrà de l'assignació que, per a aquest règim de primes, s'establisca en les corresponents lleis de pressupostos.
  
Tenint en compte que l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article únic
  
Les primes compensatòries per al control de les pastures i matollar en àrees tallafocs de la Comunitat Valenciana i bovalars de la província de Castelló, mitjançant pasturatge, regulades per l'Ordre de 21 de juny de 1996, de la Conselleria d'Agricultura i Medi Ambient, es finançaran a càrrec del capítol IV de la secció 14, servei 03, programa 442.40, línia 1806 dels pressupostos de la Generalitat Valenciana, amb un import global màxim de 36.978.411 pessetes (139.946,08 euros), per a 1999.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 7 d'abril de 1999
  
El conseller de Medi Ambient,
  
JOSÉ MANUEL CASTELLÁ ALMIÑANA